Historicament os primers ampres vinión d'o francés y de l'anglés a partir d'o sieglo XVIII, debiu a os contactos con os balleners y atras menas de buques europeus y norteamericanos. A partir d'a segunda metat d'o sieglo XIX, se produce a ficadura de lexico tahitiano ya que dito idioma yera feito servir en a faina  catequista por os misionarios y por a repoblación d'a isla con tahitianos y marquesanos por a esferra demografica d'os anyos 1860-1870 por l'actividat d'esclavistas peruanos, guerras intertribals y pasas. Tamién ye important a presencia d'ampres de l'hebreu y d'o latín, emplegaus por os catequistas ta traducir terminos eclesiasticos y liturchicos. L'anyada 1888 sinyalará l'anexión d'a isla por parte de Chile y, como conseqüencia, a influyencia d'o castellano chileno creixerá.